DECRETOS DA ALCALDÍA DE DELEGACIÓN DE FIRMA CERTIFICADOS PADRÓN MUNICIPAL DE HABITANTES
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 18/04/2018)

Pola Alcaldía do Concello de Vila de Cruces adoptáronse os Decretos nº 2018-0172 de data 26 de marzo de 2018 e nº 2018-0187 de data 9 de abril de 2018, que seguidamente se reproducen: DECRETO DA ALCALDÍA Nº 2018-0172. ASUNTO: DELEGACIÓN FIRMA CERTIFICACIÓN DE EMPADROAMENTO EXP.277/2018. Vista a seguinte proposta da Secretaría do Concello: “Ante a reciente aprobación do Real Decreto 128/2018, do 16 de marzo, polo que se regula o réxime xurídico dos funcionarios de Administración Local con habilitación de carácter nacional, no que se atribúen á Secretaría maoires funcións, e se establece un novo réxime xurídico para as substitucións por incapacidade temporal, permisos vacacións, etc, por períodos inferiores a un mes, entre outros aspectos. Isto último supón que no Concello de Vila de Cruces non poidan levarse a cabo as substitucións de forma áxil por non reunir ningún funcionario en plantilla os novos requisitos de titulación esixidos. Así mesmo, ante a acumulación de tarefas e a necesidade de prestar un servizo máis áxil e directo aos cidadáns, é necesario simplificar e evitar trámites innecesarios, como pode ser a firma material da Secretaria da Corporación naqueles actos de mero trámite tales como as certificacións de empadroamento, e demais relacionados co Padrón Municipal de Habitantes, evitando con iso dilacións innecesarias nos devanditos trámites e o seu traslado aos interesados. De conformidade co disposto nos artigo 61 do Real Decreto 1690/1986, do 11 de xullo, polo que se aproba o Regulamento de Poboación e Demarcación Territorial das Entidades Locais, así como na Lei 40/2015, do 1 de outubro, do Réxime Xurídico do Sector Público, PROPOÑO: Delegar a firma das certificacións de empadroamento, e demais certificados relacionados co Padrón Municipal de Habitantes en D. Ioan Gheorghe Bergman Cambeses, funcionario administrativo do Concello de Vila de Cruces.” De conformidade co disposto nos artigo 61 do Real Decreto 1690/1986, do 11 de xullo, polo que se aproba o Regulamento de Poboación e Demarcación Territorial das Entidades Locais, así como na Lei 40/2015, do 1 de outubro, do Réxime Xurídico do Sector Público, e artigo 21 da Lei 7/1985, de 2 de abril, Reguladora das Bases de Réxime Local; Primeiro: Delegar a firma das certificacións de empadroamento, e demais relacionados co Padrón Municipal de Habitantes a favor de D. Ioan Gheorghe Bergman Cambeses, funcionario do Concello de Vila de Cruces. Segundo: Notifícar a presente resolución ao funcionario delegado e publicar a mesma no BOPPO. Mándao e asínao o Sr. Alcalde, na data indicada á marxe, do que como Secretario da Corporación dou fe. DECRETO DA ALCALDÍA Nº 2018-0187. ASUNTO: DELEGACIÓN FIRMA CERTIFICACIÓN DE EMPADROAMENTO. SUPOSTOS DE AUSENCIA DO FUNCIONARIO DELEGADO. EXP.277/2018. Dada conta do Decreto da Alcaldía nº 2018-0172 de 26/03/2018 polo que se delega a firma da Secretaría Xeral respecto dos certificados de empadroamento e demais relacionados co padrón de habitantes no funcionario administrativo D. Ioan Gheorghe Bergman Cambeses. Visto que no citado Decreto non se estableceu o réxime aplicable en caso de ausencia do funcionario delegado, e resultando necesario, por motivos de servizo, a súa regulación. De conformidade co disposto no artigo 10 da Lei 40/2015, do 1 de outubro, de Réxime Xurídico do Sector Público, Primeiro. Establecer a avocación automática na persoa titular da Secretaría Xeral do Concello da delegación efectuada mediante o Decreto nº 2018-0172 de 26/03/2018, nos supostos de ausencia, por calquera motivo, do funcionario delegado, e durante o período de duración da dita ausencia. Segundo. Notifícar a presente resolución ao funcionario delegado e publicar a mesma no BOPPO. Mándao e asínao o Alcalde, na data indicada á marxe, do que como Secretario da Corporación dou fe. DOCUMENTO ASINADO ELECTRONICAMENTE Á MARXE